SK Úradný vestník Európskej únie C 137/12

Uverejnenie žiadosti o registráciu v zmysle článku 6 odsek 2 nariadenia (EHS) č. 2081/92 o ochrane označení pôvodu a zemepisných označení

(2005/C 137/11)

Toto uverejnenie udeľuje právo námietky v zmysle článku 7 a 12 d uvedeného nariadenia. Každá námietka proti tejto žiadosti musí byť postúpená v lehote šiestich mesiacov od tohto uverejnenia prostredníctvom príslušného orgánu členského štátu, členského štátu Svetovej obchodnej organizácie, alebo tretej krajiny uznanej podľa článku 12 odsek 3. Uverejnenie je odôvodnené nasledujúcimi náležitosťami, najmä bodom 4.6, podľa ktorého sa žiadosť považuje za odôvodnenú v zmysle nariadenia (EHS) č. 2081/92.

SÚHRNNÉ VÝKAZY

NARIADENIE RADY (EHS) Č. 2081/92

„FICO BIANCO DEL CILENTO“

č. ES: IT/00282/14.03.2003

CHOP (X) CHZO ( )

Tento oznam je informatívnym zhrnutím. Úplnú informáciu môžu záujemcovia a najmä výrobcovia produktov chránených značkami CHOP alebo CHZO získať v integrovanej verzii výrobnej špecifikácie u národných útvarov a združení alebo útvarov Európskej komisie. (1)

1. Zodpovedný útvar členského štátu

Názov: Ministero delle Politiche Agricole e Forestali Adresa: Via XX Settembre n. 20 – I-00187 ROMA Tel.: (39-06) 481 99 68 Fax: (39-06) 42 01 31 26 e-mail: qtc3@politicheagricole.it

2. Združenie

2.1. Názov: Consorzio per la Tutela e la Valorizzazione del Fico Bianco del Cilento 2.2. Adresa: Via S. Marco, 118 – I-84043 Agropoli (Sa) Tel.: (39-08) 28 72 27 99 2.3. Členstvo: výrobcovia/spracovatelia (X) iné ( )

3. Druh výrobku

Trieda 1.6: ovocie, zelenina a obilniny v prirodzenom stave alebo spracované

4. Opis špecifikácie

(zhrnutie podmienok článku 4 ods. 2)

4.1. Názov: „Fico bianco del Cilento“

4.2. Opis: Chránené označenie pôvodu CH.O.P. „Fico Bianco del Cilento“ označuje sušené ovocie druhu Ficus carica domestica L., patriace k biotypom, ktoré sa vzťahujú na kultivar Dottato.

Výrobok sa vyskytuje v šupke alebo bez nej (čisté figy) a charakterizujú ho tieto vlastnosti:

figy v šupke: rovnomerné svetložlté alebo žlté sfarbenie,

figy v šupke, ktoré prešli procesom varenia: hnedožlté sfarbenie,

čisté figy: výrazne svetlé sfarbenie do biela,

dužina: mäkká konzistencia s prevažne prázdnymi achénmi a takmer plným jantárovožltým lôžkom,

počet kusov: počet suchých fíg v šupke nepresahuje 70 kusov na kg, počet čistých fíg nepresahuje 85 kusov na kg,

vlhkosť: najvyššia povolená 26 %,

obsah cukrov – minimálna hodnota na 100g sušiny:

— glukóza: 21,8 g

— fruktóza: 23,2 g

— sacharóza: 0,1 g

nedostatky: výrobok by nemal byť poškodený hmyzom, plesňami alebo inými činiteľmi. Maximálna povolená suberizácia dosahuje 5 % povrchu plodu.

Povoľuje sa plnenie inými zložkami, napríklad mandľami, orechmi, orieškami, feniklovými semienkami alebo kôrou citrusových plodov. Plnka nesmie presiahnuť 10 % výrobku pripraveného na predaj a zložky, ktoré obsahuje, musia mať potvrdený pôvod na území výrobnej oblasti stanovenej v bode 4.3.

Sušené figy možno baliť v prirodzenom stave do rôznych obalov (valcových, do fľaší s uzáverom, do kruhových obalov, balíčkov) s hmotnosťou od 125 g do 1 kg. Možno ich baliť aj voľne do košíkov vyrobených z materiálov rastlinného pôvodu, s hmotnosťou od 1 kg do 20 kg. Figy možno otvárať a navzájom spájať dužinovou stranou a baliť do balíkov od 125 g do 1 kg. Môžu sa predávať aj napichnuté na drevené paličky a plnené uvedenými zložkami. Balenia môžu byť ozdobené bobkovými listami.

4.3. Zemepisná oblasť: Cilento je zemepisná oblasť Kampánie na pobreží Tyrhénskeho mora medzi ústím rieky Sele v Salernskom zálive a ústím rieky Bussento v zálive Policastro. Zo severu ju ohraničujú pohoria Alburno a Cervati. Zoznam obcí, ktoré sa zaoberajú výrobou, je uvedený vo výrobnej špecifikácii.

4.4. Dôkaz o pôvode: Každá fáza výrobného procesu sa musí monitorovať prostredníctvom dokladovania vstupov (input) a výstupov (output). Týmto spôsobom a prostredníctvom záznamov do príslušných zoznamov výrobcov, parciel, na ktorých sa figy pestujú, spracovateľov a baliarní, ktoré spravuje kontrolný orgán, je zaručená možnosť sledovať pôvod výrobku (od začiatku do konca výrobného procesu a naopak).

Všetky fyzické aj právnické osoby zaznamenané v príslušných zoznamoch budú podliehať kontrole zo strany kontrolného orgánu, ako je ustanovené vo výrobnej špecifikácii a príslušnom pláne kontroly. Keď kontrolný orgán potvrdí, že aspoň jedna fáza výroby nie je v súlade, s výrobkom nebude možné obchodovať pod chráneným označením pôvodu „Fico Bianco del Cilento“.

4.5. Metóda výroby: Špecifikácia okrem iného stanovuje, že hustota výsadby nesmie presiahnuť 700 stromov na hektár. Pri procese sušenia musia byť plody priamo vystavené slnku, prípadne ošetrené technikami, ako je napríklad ochrana plodov vystavených slnku plastovým tunelom s minimálnou výškou dva metre a/alebo namáčanie plodov do dvojpercentného roztoku teplej vody so soľou.

Výrobné fázy, spracovanie a balenie sa musia uskutočniť vo výrobnej oblasti stanovenej v bode 4.3.

4.6. Súvislosti: Pôdne a klimatické faktory (zmierňujúci účinok mora, bariéra voči studeným zimným prúdom zo severovýchodu, ktorú zabezpečuje reťazec Apenín, úrodnosť pôdy a vynikajúci režim zrážok) spolu s jednoduchosťou pestovateľských metód a niekoľkotisícročnými skúsenosťami prispievajú vďaka úplnému prispôsobeniu sa tohto druhu a odrody pôde a podnebiu danej oblasti k obohateniu sušených fíg z Cilenta o organoleptické vlastnosti, ktoré sú pre spotrebiteľa zvlášť cenné. Okrem toho je táto plodina charakteristickým javom prírodnej krajiny v okolí Cilenta.

Pestovanie figy bielej (Ficus carica domestica) má veľmi dlhú históriu, ktorá pravdepodobne siaha až do predgréckych čias, kedy bola po prvých obchodných trasách blízkovýchodných civilizácií uvedená do Talianska. Už Kato a potom Varro písali, že sušené figy sa v Cilente a v Lukánii bežne používali ako základná potravina robotníkov na poliach.

4.7. Kontrolný orgán:

Názov: IS.ME.CERT. Adresa: Via G. Porzio Centro Direzionale Isola G1 scala C – I-80143 NAPOLI

4.8. Označovanie etiketami: Na baleniach musia byť pripevnené etikety s vytlačenými slovami najmenej dvojnásobnej veľkosti písma ostatných nápisov v tomto znení: „FICO BIANCO DEL CILENTO“ a „DENOMINAZIONE DI ORIGINE PROTETTA“ alebo pečať „D.O.P.“ Okrem toho tam budú zreteľne uvedené tieto údaje:

názov, obchodné meno a adresa baliarne,

rok produkcie fíg,

čistá váha pôvodného produktu,

grafický symbol upresnený vo výrobnej špecifikácii, ktorý charakterizuje obrázok povinne používaný s chráneným označením pôvodu. Zobrazuje tri štylizované zrelé figy s typickým meniacim sa sfarbením v priebehu sušenia umiestnené na zelenom povrchu podobnému lúke. Na pravej strane obrázku je vedľa ovocia zobrazená časť štylizovaného gréckeho stĺpu v dórskom štýle. Na pozadí hore vľavo je na páse modrého neba umiestené slnko s lúčmi, ktoré sa dotýkajú fíg.

Pokiaľ ide o chránené označenie pôvodu, podľa bodu 4.1 sa zakazuje používať akékoľvek iné charakteristiky ako tie, ktoré sú ustanovené v tejto špecifikácii, vrátane prídavných mien, ako sú tipo, gusto, selezionato, scelto a podobne.

Pri výrobkoch, ktorých hlavnou zložkou je „Fico Bianco Del Cilento“ CHOP, možno aj po výrobe a spracovaní povoliť predaj v baleniach s uvedením pôvodu a bez uvedenia loga Spoločenstva za predpokladu, že:

CHOP „Fico Bianco Del Cilento“ potvrdené v tomto znení je jediným druhom figy, ktorú výrobok obsahuje,

používatelia značky CHOP „Fico Bianco Del Cilento“ získali povolenie od držiteľov duševného vlastníctva vyplývajúceho z registrácie CHOP „Fico Bianco Del Cilento“, ktorí sú členmi združenia na ochranu označenia pôvodu zriadeného na tento účel Ministerstvom poľnohospodárstva a lesníctva. Toto pomocné združenie zabezpečí aj zápis používateľov CHOP do príslušných registrov a dozor nad správnym používaním chráneného označenia pôvodu. Pokiaľ takéto združenie neexistuje, uvedené úlohy bude vykonávať Ministerstvo poľnohospodárstva a lesníctva ako vnútroštátny orgán zodpovedný za vykonávanie nariadenia (EHS) 2081/92.

Pokiaľ sa používa aj iné CHOP ako „Fico Bianco Del Cilento“, podľa súčasných predpisov ho možno uvádzať popri ostatných zložkách výrobku, ktorý ho obsahuje alebo do ktorého je spracovaný.

4.9. Vnútroštátne požiadavky: —

(1) Európska komisia – Generálne riaditeľstvo pre poľnohospodárstvo – Unité politique de qualité des produits agricoles, B-1049 Brusel, Belgicko.